Весе мастортнэнь пролетарийтне, пурнаводо вейс! 


= уса 1940 ИЕ 
рр | заза ИЮЛЕНЬ 
= 19-це чи 


80 (1232) № 


ЛИСИ: «жені 


ВЛКСМ-нь Мордовской обкомонть ды 
Саранск ошонь комитетәнть газетаст 

‚ СССР-нь Верховной `Советэнь Президиумонть Указозо 
Машинно-тракторной станциятнесэ роботыця трактористнань дЫ комбайнертнэнь роботасто самовольной туеманть запрещениядо 


Колхозтнэнь ды машинно-тракторной станциятнень ендо 
ламо энялдоматнень кувалма—СССР-нь Верховной Советэнь 
Президиумось постановил распространить 1940 иень июлень 
18-це чистэ саезь машинно-тракторной станциятнесэ роботыця 
трактористнэнь, тракторной бригадань бригадиртнэнь ды 
сынст помощниктнень лангс СССР-нь Верховной Советэнь 
Президиумонть 1940 иень июнень 26-це чинь указонзо дей- 


ствиянть, васенце ды омбоце статьятнеде башка, конат ро- 
ботникень невтезь категориятнень лангс не распространяют- 
ся велень хозяйствань роботатнень лангс сезонной характе- 
рэст кувалма. 

Комбайнертнэнь лангс, кода МТС-нь штатной робочей- 
тнень лангс 1940 иень июнень 6-це чинь указось распрост- 


раняется целанек. 


(ТАСС), 


а заса не 
2 ССР-нь Союзонь Народной Комиссартнэнь Советсэ 
Срочной службань рядовой ды младшей начальетвующей составонь военно-служащейтненень ды сынст семиятненень пенсиятнеде 


Всеобщей воинской обязаннос- 
теденть Закононь 56-це статьянть 
основаниянзо коряс ССР-нь Сою: 
зонь Народной Комиссартнэнь Со- 
ветэсь постановил: 

12 Рядовой составонь военно- 
служащейтненень, конат теевсть 
инвалидэкс ранявоманть, контузи- 
янть или увечиянть кувалма, ко: 
натнень сынь получизь СССР-нть 
защитанзо пингстэ бойтнесэ или 
военной службань лия обязанност- 
нень топавтоманть пингстэ, или 
фронтсо. ормалгадоманть кувалма, 
конат. военной службав призыв- 
денть икеле роботасть робочейкс 
или служащейкс ды ульнесть сред- 
немесячной заработной платаст 
400 пелковой, аравтомс пенсия 
истямо размерсэ: 

1-це группань инвалидтнэнень— 


среднемесячной зарплатань 100 
процент; 
П-це группань инвалидтнэнень— 
среднемесячной зарплатань 75 
процент; 


.. Ш-цегруппань инвалидтнэнень — 
среднемесячной зарплатанть 50 
процент. 

Военнослужащеень семиятненень, 
_конат военнослужащейтне погиб- 
ли фронтсо или военной служ: 
бань лия обязанностень топав- 
томсто, конатнень армияв призыв- 
де икеле ульнесь вере невтезь 
зарплатаст, аравтомс пенсия истя- 
мо размерсэ: 

вейке. нетрудоспособной марто 
погибшеень семиятненень — сред- 
немесячной зарплатань 35 про- 
цент 


кавто нетрудоспособной марто 


погибшеень семиятненень— сред- 
немесячной зарплатань 45 про: 
цент 


‚ колмо ды седе ламо нетрудос- 
пособной марто погибшеень се- 
миятненень—среднемесячной зар- 
платань 60 процент 

боевой действиятнень шкасто 
безвестя емазтнень семиятнень 
ули обеспечения лангс праваст 
погибшеень семиятнень марто 
вейкетьстэ. 


2. Военнослужашейтненень, ко: 
натнень среднемесячной заработ- 
ной платаст ульнесь 400 ` целко- 
войде ламо, ды сынст семиятне- 
нень пенсиятне, конат 
вить те Постановлениянть васен- 
це статьянзо коряс, исчисляются 
400 целковойстэ. 

Военнослужащейтненень, конат- 
нень среднемесячной заработной 
платаст эзь пачколе 150 целко- 
войс, ды сынст семиятненень пен- 
сиятне, конат назначавить те 
Постановлениянть васенце стать- 
янзо коряс, исчисляются 150 цел- 
ковойстэ. 


3. Военнослужащейтвенень, ко- 
нат невтезь те Постановлениянть 
васенце статьясонзо, конат воен- 


‘ной службас 


икеле эзть робота робочеекс ды слу- 
жащеекс, сынст семиятненень пен- 
сия аравтомс истямо размерсэ: 

а) инвалидтнэнь туртов: 

І-це группань инвалидтнэнень— 
150 целковой ковстонть 

И-це группавь инвалидтнэнень— 
120 целковой ковстонть 

Ш-це группань инвалидтнэнень— 
30 целковой ковстонть 

6) семиятнень туртов: 

вейке нетрудоспособной марто 
кулозтнень семиятненень—50 цел- 
ковой ковстонть 

кавто нетрудоспособной марто 
кулозтнень семиятненень—70 цел: 
КОВОЙ КОВСТОНТЬ 

колмо ды седе ламо нетрудос-- 
пособной марто кулозтнень семи- 
ятненень 90 целковой ковстонть. 

4, Рядовой составонь воечнослу- 
жащейтненевь, конат теевсть ин- 
валидэкс несчастной случайтнень 
кувалма, конат апак сюлмаво воен- 
ной службань обязанностнень то- 


поступлениядонть ! манть кувалма, конат апак сюл- 


маво фронтсо улеманть мәрто, 
военной службав призывденть 
икеле роботасть робочейкс или 
служащейкс, ды истя жо вере 
невтезь причинатнеде кулозтнень 
семиятненень пенсиясь назначави 
размертнэсэ, конатнень аравтнить 
робочейтнень ды служащейтнень 
социальной страхованиянь поря- 
доксонть общей ормалгадоматнень 
эйстэ инвалидтнэнь туртов. 

Пенсияс ‘робочей стажонть ло- 
воманзо пингстэ военной службась 
лововкшны непрерывной роботань 
стажокс. 

5. Военнослужащейтненень, ко- 
нат невтезь те Постановлениянть 
нилеце статьясонзо, конатнень со- 
циальной страхованиянть коряс 
пенсиянть назначамонзо туртов 
арасть роботань зрявикс стажост 
или военной службав призывденть 
икеле эзть робота робочеекс или 
служащеекс, ды сынст семиятне- 
нень пенсиятне аравтовить истямо 


павтоманть марто, или ормалгадо- | размерсэ: 
а) инвалидтнэнь туртов: . 
1-це группань инвалидтнэнень—120 целковой ковстонть 
2-це группань инвалидтнэнень— 100 5 А 
3-пе группань инвалидтнэнень— 70 Е Р" 
б) семиятнень туртов: 


вейке нетрудоспособной марто 


г) тетясь 60 иеле сыре, авась 


кулозтнень семиятненень— 40 пел. | ды козейкась 55 иеде сыреть; 


КОВОЙ КОВСТОНТЬ 

кавто нетрудоспособной марто 
кулозтнень семиятненень— 60 цел- 
ковой КОВСТОНТЬ 

колмо ды седе ламо нетрудос- 
пособной марто кулозтнень се- 
миятненень—80 целковой ковс- 
тонть. 

6. Военнослужащейтненень ды 
сынст семиятненень, конат эрить 
сельской местностьсэ ды сюлма- 
возь велень хозяйстванть марто, 
пенсиясь аравтови 80 процентэнь 
размерсэ пенсиянть эйстэ, конат 
аравтозь те Постановлениянть кол: 
моце ды ветеце статьятнесэ. 


7. Срочной службань младшей 
начальствующей составонь военно: 
служащейтненень, ды истя жо се- 
миятненень, конат кадовсть сынст 
куломадо мейле, пенсиясь аравтови 
25 процентс се пенсиятнеде покш- 
сто, конат аравтозь те Постанов: 
лениянть васенце, омбоце, колмоце, 


| нилеце, ветеце ды котоце статьят- 
назнача: | 5 ЕА И : 


несэ. 

8. Кулозь военнослужащеенть 
семиянстэнь пенсиянть аравтомадо 
вопросонть фешамонзо пингстэ 
лововкшныть нетрудоспособнойкс 
сонзэ иждивениясо аштицятне; 

а) эйкакштне 16 иеде одтнэ, то- 
навтницятне жо 18 иеде одтн»; 

б) братнэ ды сазортнэ 16 иеде 
одтнэ, тонавтницятне жо 18 иеде 
одтнэ, бути сынст арасть трудо- 
способной родителест; 

в) эйкакштне, братнэ ды сазорт: 
нэ, конат ёмавтызь трудоспособ- 
ностест 18 иень возрастонть самс; 


д) козейкась ды родительтне—1-це 

ды 2-це группань иввалидтнэ, воз: 
растост лангс апак вано. 

Примечания: 1. Те статьясонть 
невтезь ломатне лововить военно- 
служащейтнень иждивениясо аш- 
тицякс, бути сынст существовани- 
янь постоянной ды основной ис- 
точникекс ашти военнослужаще- 
енть ендо лездамось. 

2. Военнослужащеень семиянь 
члентнэ, конат эрить сонзэ семи- 
янть эйстэ башка лия таркасо (ошсо, 
районсо), получить пенсия семиян- 
тень аравтозь пенсиянь общей сум- 
мань соответствующей таликань 
размерсэнть. | 

9. Пенсиятне пандовкшныть це“ 
ланек, заработканть лангс апак 
вано: 

а) 1-це ды 2.це группань 
ной инвалидтнэнень; 

б) семиянь члентнэнень— пенсийо- 
нертнэнень—60 иеде сыре цератне: 
нень ды 55 иеде сыре аватненень или 
инвалидностень 1-це ды 2-це груп- 
патнес отнесеннойтненень. 


Ш-це группань военной инвалид- 
тнэнень, конатнень предприятият- 
несэ или учреждениятнесэ робо- 
танть эйстэ ули заработкаст ковс- 
тонть 200 целковойде ламо ды ве- 
лень хозяйствасо—ковстонть 100 
целковойде ламо, пенсиясь соот- 
ветственна алканьгавтови суммас, 
кона невтезь заработканть размер: 
дэнзэ покш, яла теке, пенсионерэн- 
тень весе случайтнестэ ванстови 
сонзэ пенсиянь. 50 процентЕэде 
аволь седе аламо, 


воен- 


10. Бути кулозь военнослужа- 
щеенть семиясо, конань арасть 
праванзо пенсиявть лангс, тееви 
лиякстома, мезенть результатсо 
семиясь получи права пенсия лангс 
(козейкась или родитедьтне тее- 
вить | це или П-це группань инва- 
лидэкс, или пачкодить возрастос, 
кона невтезв 8-це статьянь „Г“ 
пунктсонть), то семиянтень арав- 
тови пенсия теевезь лиякстоманть 
чистэ саезь. 


11. Бути кулозь военнослужаще- 
енть семиянь составсонть, кона 
получи пенсия, тееви дальнейшей 
лиякстома, кона лишает семиянть 
или. сонзэ башка членэнть пенсия 
лавгс правадонть (эйкакштненень, 
братнэнень или сазортнэвень топо- 
дить 16 ие, тонавтницятненень жо 
—18. ие, козейканзо или родите- 
лензэ медицинской освидетельство- 
ваниянть пингстэ инвалидностень 
Ш-це группас ютавтома), то те се- 
миясь или сонзэ башка члентнэ 
емавтсызь ;пенсиянть лангс .пра- 
ванть семиянть составс теевезь 
лиякстоманть шкасто саезь. 

12. Ленсиятнень аравтыть социаль- 
ной обеспечениянь районной ды 
городской отделтнэсэ комиссиятне 
истямо составсо: социальной обес- 
печениянь отделэнь заведующеесь 
(комиссиянь председатель), труди- 
цянь депутатнэнь районной (городс- 
кой) советэнь вейке депутат ды 
военной комиссариатовь вейке 
представитель. 

Пенсиянь пандоманть ютавтыть 
социальной обеспечевиянь район: 
ной, (городской) отделтнэ. 

13. Распространить военной ин- 
валидтнэнь лангс социальной стра- 
хованиянть коряс общей законо- 
дательстванть эйкакшонь чачома 
случайстэнть пособиянь ды се- 
миянь членэнть калмамос посо- 
биянь пандомань размертнэнень ды 
порядоконтень отношениясонть. 

Кулозь военной инвалидтнэнь кал- 
мамос пособиясь максови пенсиянь 
кавто ковонь окладонь размерсэ. 

14. Те Постановлениясь дейст- 
вияс ютавтови 1940 иень июлень 
васенце чистэ саезь ды распрост“ 
раняется срочной службань рядо: 
вой ды младшей начальствующей 
составонь военнослужащейтнень 
лангс, конат теевсть инвалидэкс 
1938 иень январень васенце чи» 
денть мейле ды истя жо сеть во- 
еннослужащейтнень семияст лангс, 
конат военнослужащейтне кулость 
те сроктонть мейле. 

15. Пенсиянь уликс размертнэ 
покшолгавтовить 50 проценте 
гражданской войнань, РККА-со 
военной службань инвалидтнэнь 
туртов, икелень красногвардеецт- 
нэнь ды красной партизантнэнь 
туртов ды имлериалистической 
войнань инвалидтнэнь туртов, ды 
истя жо неть инвалидтнэнь се“ 
миянь членэст туртов. (ТАСС). 


" ЛЕНИНЭНБ КИЯБЕ `^ 


КОМСОМОЛЬСКОЙ ЭРЯМОС 
РАЙКОМОНЬ ПЛЕНУМСО 


ВЛКСМ-нь Дубенской райкомось 
июлень 10-це чистэ ютавтсь 8-це 
пленум, конасонть примасть уча- 
стия первичной комсомольской 
организациянь секретартне ды 
райактивесь. Пленумсонть ванно- 
зельть кавто вопрост: 

1. ВЛКСМ-нь ЦК-нь ХІ-це пле- 
нумонть решениятнеде ды 2) сю: 
ронь урядомосо ды велень хозяй- 
ствань продуктатнень анокстамо- 
со комсомольской организация- 
тнень задачадост. 

Васенце вопросовть коряс док: 
ладонть теизе ВЛКСМ-нь райко- 
монь секретаресь Ласкин ялгась. 

Ласкин ялгась эсензэ локлад: 
сонзо тешкстызе, што ВЛКСМ-нь 
ЦК-нь Х!-це пленумонь решеният- 
нень топавтозь, седеяк пек виев- 
гады комсомольской рядтнесэ дис- 
циплинась ды вадрялгады робо: 
тась. Комсомолось еще седеяк пек 
активнасто карми участвовать го: 
сударственной ды хозяйственной 
деятельностьсэнть. 

Партиянь Х\УШ-це с‘ездэнть ис- 
торической указаниянзо топавтозь, 


минек комсомольской организация: | докладчикесь,— „Якстере 
активной участия | (председателесь Кранзеев), „Крас- 


тне примасть 
производственной вопростнэнь 
решамосонть ды теньсэ васняяк 
сынсь невтсть пример. Тябина ды 
Юдина комсомолкатне (,Якстере 
пиче“ колхоз) свиноматкатнень 
мельга парсте якамонть кис кода 
1939 истя жои 1940 иестэнть лово- 
вить велень хозяйствань Всесоюз- 
ной выставкань участникекс. 


Спиридонова, Жадяева ды 
Емельянов комсомолецтнэ кочказь 
трудицянь местной Советэнь депу- 
таткс. 

Жаркова А. И. ды Кириллова 
комсомолкатне производствасто 
апак туе тонавтнизь тракторонть 
ды ней роботыть самостоятельна 
тракторсо. | 

Ламо комсомольской организа- 
цият по-хозяйски участвуют водо- 
емонь строительствасонть ды 
птицефермань оргавизовамосонть. 

Докладтонть мейле ушодовсть 
прениятне. 

Чикин (свинсовхоз), Инкин (рай- 
милиция), Карпунькин (партиявь 
райком) ялгатне критиковизь На- 
литова, Турдаки, Кайбичева ве- 
лень порвичной комсомольской 


организациятнень роботаст ды 
комсомолонь райкомонть лавшо 
руководстванзо. 


Омбоце вопросонть коряс док: 
лад марто выступил райзонь за 
ведующеесь Рузавин ялгась. 

— Сехте пек лавшосто моли 
уборкантень анокстамось, —корты 
пиче“ 


ный восток“ ды ХУШ-це партс‘езд 
лемсэ колхозтнэсэ. Неть колхозт- 
нэсэ жнейкатне ды лобогрейкат- 
не апак витне, звенат организо- 
вазь арасть, колхозтнэсэ трудовой 
дисциплинась лавио. 

Неть вопростнэнь коряс плену- 
мось примась решеният. 

~ К. Синельникова, 


МОРДПОТРЕБСОЮЗОНЬ 
КОМСОМОЛКАТНЕ 


Кавксо часонь робочей чис, си- 
сем чинь робочей недляс ютамо: 
до СССР-нь Верховной Советэнь 
Президиумонть указдонть мейле 
Мордпотребсоюзонь комсомо- 
лецтнэ седеяк пек кармасть бо- 
роцямо робочей чинть уплотнени- 
янзо кис. Истя вана старшей бух- 
галтерэнть помощникесь Войнова 
ялгась икелень коряс ламоксть се- 
де оперативна кармась роботамо. 
Эсь обязанностедензэ башка сон 
канды ответственность калькуля- 
циянь постановканть кис ды то- 
навты счетоводокс од роботницанть 
Архипова ялганть. Войнова ялгась, 
прок стенгазетань ответ. редактор, 
истяжо а беряньстэ топавты те 
поручениянтькак. 

Эрьва чистэ деловой квалифи- 
кациянь ды идейно-политической 
уровенень кепедезь, энергичной 
комсомолкась Войнова ялгась 
аволь ламо шкань ютазь рядовой 
счетоводонь должностьстэ кассь 
старшей бухгалтер:нь примерной 


помощникекс, 
ДУЖОНКОВ, 
`’ВЛКСМ-нь организациянь сек- 

Комсомолецтнэ 
строить селтт 


Лямбирской район. „Волжская 
Коммуна“ колхозонь первичной 
комсомольской организациясь (сек- 
ретаресь Муртазин ялгась) эсензэ 
инициативанзо коряс 2 чис стро- 
ясь вейке покш селт, строитель- 
ствасонть участвовали 23 комсо: 
молец. Селтонть келезэ 100 мет- 
ра. Теде башка витнесть 2 ташто 
селтт. 

Пензятка вельсоветэнь „Хар- 
рият“ колхозонь комсомолецтнэ 
(секретаресь Батирякова ялгась) 
витнесть колмо ташто селтт, ко- 
натнень площадест колмо кило- 
метрадо ламо, строительствасонть 
роботасть 30 комсомолец, Кади- 
кин Ф., Батиряков Х., Батиряков 
А. комсомолецтнэ-стахановецтнэ, 
честнасто роботазь, чинь нормаст 
свал топавтнесть велькска. 

Мильцапина вельсоветэнь ком- 
сомольской организациясь (секре- 
таресь Биккулов ялгась) витнесть 
ташто селт, —1,5 километрань ку- 
валмсо. Строительствасонть робо- 
тасть 16 комсололец. 


А. Тарасов. 


Эсь шкасто пандомс взноствэнь 


Саранск ошонь первичной ком- 
сомольской организациятнень про- 
веркась невтизе, што комсомо: 
лонь ламо секретарть лавшосто бо- 
роцить комсомолсо кеме дисцип- 
линанть кис. 

Мордпотребсоюзонь комсомоль- 
ской организациянь секретаресь 
доверил членской взносонь пурна- 
монть заместителенстэнь, кона 
овси эзь кундсеяк роботантень. 
Истямо безответсвенностесь ку- 
роксто невтизе эсь прянзо. Тесэ 
комсомольской взностнэ апак пан- 
до 5 ковонь перть. Улить зар: 
платань сепомань случайть. 

Истяжо тевесь ашти радиокоми- 
тетсэяк, Леонтьев комсомолецэсь 


зарплата получи 700—800 целко- 
вой, членской взност панды 450 
целковойстэ. Истят примерт мож: 
на невтемс лия организациятне- 
ваяк. Весе те парсте корты седе, 
што ламо комсомольской органи- 
зациява арасель кеме бороцямо 
дисциплинанть кис. Теньсэ ламо- 
до чумоль горкомонь финсекто 
рось, кона иезь перть эзь прове: 
ря вейкеяк организация. 

Ней комсомольской организа- 
циятнень задачаст ашти сеньсэ, 
штобу пачтямс ВЛКСМ-нь ЦК-нь 
Х!-це пленумонь решениятнень 
эрьва комсомолецэнть сознанияс 
ды  по-большевистски кундамс 
сынст топавтомантень. 


Саранск ош 


СНИМКАСОНТЬ: хлебозаводонь 
хановкась А. А. Шляпкина ялгась, 


ста- 


-——Щ 


Анокт 
уборочноентевь 


Сабаева велень Куйбышев лем- 
сэ колхозонь колхозниктне по 
большевистски анокстазь вастыть 
те иень сюпав урожаень убор- 
канть. Тесэ эсь шкастонзо ды па- 
ро качества марто ремонтировизь 
велень хозяйствань весе инвента- 
ренть, кона карми эряв ›мо убо: 
рочноенть шкасто. 

Колхозной утомтнень вельтизь 
севоньсэ, тейсть паро тинге, умок 
уш анокт полевой стантнэяк. 

Весе бригадатне истяжо сатыш- 
касто обеспеченнойть эрявикс ин- 
вентарьсэ. Примеркс, колхозонь 
сех передовой бригадась (брига- 
дирэсь В. И. Аверкин ялгась) 
анокстась 12 пара од ождят, 12 
пара од пикст, 9 ридвант ды ламо 
запасной чарот. 

—ЛМинь весе виенек путсынек 
сенень, штобу прядомс уборканть 
нурька шкас ды вейке зернань 
апак емавто,—кортыть те колхо- 
зонь колхозниктне. 


В. Севанькаев. 
Кочкуровской р-н. 

Арась уход 


Инелей велень „Ударник“ кол- 
хозонть улить зярыя вишка са- 
донзо, конат ней кадозь, эйсэст 
андтнить скотинат, умаринатне 
прява кузнить эйкакшт, яжить 
эйсэст, чувтнэ теде коськить. 

Колхозонь председателесь Пис- 
кайкин кадынзе садтнэнь уходто- 
мо, акомсомольской организациясь 
тень эйстэ ашти ве пеле. 


Гурьянов. 
Козловской рн. 


Лагерев 


Неть читнестэ Кенде велень не- 
полной средней школань тонавт- 
ницятне Поля Потешкина, Оля 
Русскина ды Володя Русскин тусть 
оймсеме районной пионерской ла- 
герев. И. Щеглов. 

Дубенской р-н. 


А пурнавкшныть... 


Чамзинской районсо Калинин 
лемсэ колхозонь комсомольской 
организапиясь (секретаресь Кома- 
ров) роботы пек беряньстә. 
Комсомольской собраният ара- 
сельть 5-це ков, членской взност 
нэнь кияк а пурны, внутрисоюз- 
ной дисциплинась пек лавшо. Ко- 
маров тень толкови сеньсэ, што 
комсомолецтнэ а пурнавкшныть 
собранияв, секс мартост нельзя ве- 
тямс роботаяк. Н. Кустов. 


№ 80 (1232) 
Емелин ор ини 


Ве мельсэ 
подписываются 
заемовть лангс 


Темниковской район. 17 парт- 
сезд лемсэ колхозниктне весе, прок 
вейке ломань, подписались од зае- 
монть лангс ды пандсть уш налич- 
на 800 целковой. Эсь примерэст 
коряс сынь тердить райононь лия 
колхозниктненьгак. 

Чамзинской район. Сабур Мач- 
касонь „Новый быт“ колхозонь 
дорожной строительствань стаха- 
новской бригадась. (бригадирэсь 
Ляхов ялгась) покш радость мар- 
то вастызе правительстванть пос- 
тановлениянзо заемонть нолдамо- 
до. Весе бригадань члентнэ ве 
мельсэ подписались заемонть лангс 
ды сайсть лангозост обязательст- 
ва топавтомс производственной 
планонть 300 процентс ды весе 
роботатнень дорожной строитель- 
стванть коряс прядомс июлень 
15 чис. 

Ельниковской район. Подпис- 
кань коряс икеле молить Надеж- 
динской велень советэнь колхоз: 
никтне ды госбанконь служа: 
щейтне. Госбанконь весе робот- 
никтне подписались месячной ок- 
ладс. 

Б-Березниковской район. Полити: 
ческой ды производственной покш 
под‘ем марто подписываются за- 
емонть лангс ды пандыть налична 
Березниковской райононь колхоз- 
никтне, робочейтне ды служащейт- 
не. Колхозниктне налична пандст 
8 тыща целковой. УД 

Заемонь реализациянть коряс 
икеле молить Черно-Промзинской 
Елизаветинской, Симкинской 
Перьмисской велень советнэ, 


ды 


По-хозяйски использо- 
вать водоемтнень 


Ростовской областень ламо кол- 
ХОЗТ ПО-ХОЗЯЙСКИ ИСПОЛЬЗОВИТЬ 
од водоемтнень. Ново -Деревенс- 
кой райононь „Передовик“ вельхоз- 
артелесь тейсь ниле селтт, косто 
сайни ведь табаконь’ ды эмеж пи: 
рень валномс. Ушодсть ведьгевень 
строямо. 

Старожиловской -райононь `17 
партс'езд лемсэ колхозсонть васен- 
цеде областьсэнть организовазь 
рыбопитомник. Сон ‘карми эрьва 
иестэ максомо 200 тыща малькат, 

Ермишинской райононь „Серп и 
молот“ вельхозартелень колхоз: 
никтне теить водохранилища 150 
гектар площадьстэ, Тесэ ули стро- 
язь ведьгев ды электростанция, 
кона максы энергия кавто покш 
колхозтнэнь туртов. " 

Рязанской райононь Киров лемсэ, 
„Красный боец“ ды Молотов лемсә 
вельхозартельтне покш мель явить 
птицеводстванть развитиянтень. 
Од водоемтнень чиресэ теезь ведь: 
га укшниця птицань фермат, 
Весемезэ областьсэнть организо- 
вазь уткань 62 ферма, конатнесә 
каставить 11.300 утка левкст. 

(ТАСС). 


Организовазь 20 звена 

Б.-Березниковской район. Бу- 
заева велень Сталин лемсэ кол- 
хозсонтһ организовазь 20 полевой 
звена. Эрьва звенасонть лововить 
8—9 ломать, звенатненень кемек» 
стазь полевой участка. : 

Пинемень, товзюронь ды бобо• 
вой. культуратнень кочкомасонть 
сехте вадрясто роботы А. А. Аб- 
рамова ялганть звеназо. 0,3 гек- 
таронть таркас эрьвась норманзо 
топавтнесы 0,5 гектарс. 227 


Ответ. редакторось А. ЩЕГЛОВ. 

